การท่องเที่ยวแห่งประเทศไทย ชวนสัมผัสประสบการณ์ท่องเที่ยวเสมือนจริงผ่านเทคโนโลยี “Virtual Tours”10 ที่ 9 จังหวัดทั่วไทย
การท่องเที่ยวแห่งประเทศไทย ชวนสัมผัสประสบการณ์ท่องเที่ยวเสมือนจริงผ่านเทคโนโลยี “Virtual Tours”10 ที่ 9 จังหวัดทั่วไทย นายศิริปกรณ์ เชี่ยวสมุทร รองผู้ว่าการด้านดิจิทัล วิจัย และพัฒนา การท่องเที่ยวแห่งประเทศไทย (ททท.) เปิดเผยว่า ททท. ได้นำเทคโนโลยี ทัวร์เสมือนจริง (Virtual Tours) ที่สามารถนำเสนอประสบการณ์ด้านการท่องเที่ยว โดยพานักท่องเที่ยวสัมผัสบรรยากาศและประสบการณ์เสมือนจริงที่ได้เข้าไปเดินท่องเที่ยวอยู่ในสถานที่ท่องเที่ยวนั้นๆ ด้วย Virtual Tours to 10 places in 9 provinces นำเสนอแหล่งท่องเที่ยว 10 แห่งใน 9 จังหวัดทั่วประเทศไทย อาทิ วัดศรีชุม จังหวัดสุโขทัย คุ้มเจ้าหลวง จังหวัดแพร่ ปราสาทหินพิมาย จังหวัดนครราชสีมา อ่าวคุ้งกระเบน จังหวัดจันทบุรี และวังเจ้าเมืองพัทลุง จังหวัดพัทลุง เป็นต้น ผู้ที่สนใจสามารถเข้าชมได้ตั้งแต่บัดนี้ ผ่าน 3 ช่องทาง ได้แก่ เว็บไซต์ www.tourismthailand.org Facebook page : Amazing Thailand และ Twitter @ThailandFanClub และ @go2Thailand